Publication: Magyar Közlöny
Issue: MK-1998-42 (Year: 1998, Number: 42)
Era: 1990-2004
Section: közlekedési vállalat közötti jogviszonyban az árak megállapításáról szóló 1990. évi LXXXVII. törvény (a továbbiakban:
Paragraph Index: 1045

közlekedési vállalat közötti jogviszonyban az árak megállapításáról szóló 1990. évi LXXXVII. törvény (a továbbiakban: Ártv.) csak a tömegközlekedés hatósági árának rendeletben történő megállapítására jogosítja fel, a díjfizetés elmulasztása jogkövetkezményeinek szabályozására törvényi felhatalmazása nincsen. A törvénysértő rendelkezés visszaható hatályú megsemmisítésére irányuló kérelmét az indítványozó azzal indokolja, hogy a közlekedési vállalat feljelentése alapján több szabálysértési eljárás is folyamatban van. A kiszabott pénzbírságot a szabálysértési hatóság a bírság meg nem fizetése esetén elzárásra változtathatja át. A jogbiztonság elve és a törvénysértő rendelkezés alapján szabálysértési eljárás alá vont állampolgárok érdeke azt kívánja, hogy az Alkotmánybíróság a Kr. vitatott szabályát hatálybalépésének napjára visszaható hatállyal semmisítse meg. A helyi önkormányzat a közigazgatási hivatal vezetőjének törvényességi észrevételét elutasító döntését arra alapította, hogy a Kr. 11. §-ában meghatározott szabálysértési tényállás megállapítása során törvény által nem szabályozott társadalmi viszonyt szabályozott. A Szabs. tv. alapján a helyi önkormányzatnak joga van a jogsértő magatartások szabálysértéssé nyilvánítására. Az egyes szabálysértésekről

Source: https://magyarkozlony.hu/hivatalos-lapok/f65531640d9131f0f6c48806bea0f01115e27683/dokumentumok/1f46443b7e671282590abcb62e5b44b59c6dff84/letoltes